

ที่ มท ๐๘19.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

พฤษภาคม 2567

เรื่อง เชิญประชุมเชิงปฏิบัติการเพื่อขับเคลื่อนระบบการดูแลสุขภาพระดับท้องถิ่นหรือพื้นที่ผ่านกลไกการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัด

เรียน ผู้ว่าราชการจังหวัด (ตามบัญชีแนบท้าย)

สิ่งที่ส่งมาด้วย กำหนดการประชุมฯ จำนวน 1 ชุด

กรมส่งเสริมการปกครองท้องถิ่นได้รับการประสานจากสำนักงานกองทุนสนับสนุนการสร้างเสริมสุขภาพว่า ได้กำหนดการประชุมเชิงปฏิบัติการเพื่อขับเคลื่อนระบบการดูแลสุขภาพระดับท้องถิ่นหรือพื้นที่  
ผ่านกลไกการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัด ระหว่างวันที่ 8 - 9 พฤษภาคม 2567 ณ ห้องแซฟไฟร์ 105   
อาคารอิมแพคฟอรั่ม เมืองทองธานี อำเภอปากเกร็ด จังหวัดนนทบุรี

กรมส่งเสริมการปกครองท้องถิ่น จึงขอให้จังหวัดแจ้งนายกองค์การบริหารส่วนจังหวัดเข้าร่วมประชุม พร้อมทั้งมอบหมายผู้อำนวยการกองสาธารณสุข และผู้แทนผู้อำนวยการสถานีอนามัย  
เฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลที่ถ่ายโอนมาสังกัด  
องค์การบริหารส่วนจังหวัด จำนวน 2 คน เข้าร่วมประชุมตามวัน เวลา และสถานที่ดังกล่าว โดยผู้จัดรับผิดชอบค่าอาหาร ค่าที่พัก ระหว่างการประชุม สำหรับค่าใช้จ่ายในการเดินทางไปราชการให้เบิกจ่ายจากต้นสังกัด

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานส่งเสริมสุขภาพ

โทร. ๐2 241 9000 ต่อ 5405

ไปรษณีย์อิเล็กทรอนิกส์ saraban@dla.go.th

ผู้ประสาน นางสาวภัชร์จิรัสม์ ธัชเมฆรัตน์/นางสาวสุพรรณนิภา เยื่อใย

ร.อสถ.........................................

ผอ.กสธ......................................  
ผอ.กง.สส..................................

จนท...........................................

**ระเบียบวาระการประชุม**

**บัญชีแนบท้าย**

หนังสือกรมส่งเสริมการปกครองท้องถิ่น ด่วนที่สุด มท ๐๘19.2/ว ลงวันที่ พฤษภาคม 2567

|  |  |
| --- | --- |
| 1. ผู้ว่าราชการจังหวัดขอนแก่น  2. ผู้ว่าราชการจังหวัดเชียงใหม่  3. ผู้ว่าราชการจังหวัดปราจีนบุรี  4. ผู้ว่าราชการจังหวัดมุกดาหาร  5. ผู้ว่าราชการจังหวัดร้อยเอ็ด  6. ผู้ว่าราชการจังหวัดภูเก็ต  7. ผู้ว่าราชการจังหวัดระยอง  8. ผู้ว่าราชการจังหวัดสุพรรณบุรี  9. ผู้ว่าราชการจังหวัดหนองบัวลำภู |  |